	

	THIRRJE PËR APLIKIM PËR POZICIONIN E“PËRGJEGJËS SEKTORI I PLANIFIKIMIT DHE PROKURIMEVE” 
NË SUOGJ "KOÇO GLIOZHENI"






Bazuar në  Strukturën e  miratuar me vendim bordi Nr. 1, datë 18.12.2025 për“Miratimin e ndryshimeve në strukturën organizative të SUOGj “Koço Gliozheni”, shpallet thirrja për aplikim për pozicionin e lirë të punës: “Përgjegjës Sektori Planifikimit dhe Prokurimeve” në SUOGj "Koço Gliozheni" Tiranë.
	Dorëzimi i dokumentave bëhet brenda datës 22 Korrik deri më 3Gusht 2026
[bookmark: _Hlk133255633]pranë arkivë-protokollit në   SUOGj "Koço Gliozheni", 
në adresën Blv. “Bajram Curri” 9 (sipër Brrylit), Tiranë (brenda orarit zyrtar)
	










Pozicioni: “Përgjegjës Sektori Planifikimit dhe Prokurimeve” në SUOGj "Koço Gliozheni" Tiranë –1(një) 

Përshkrimi i detyrave dhe përgjegjësitë e punës:

1. Përgjegjësi i sektorit ka varësi direkte nga Zv/Drejtori Ekonomik; 
2. Në bashkëpunim me Sektorët e tjerë merr pjesë në hartimet e projekt buxhetit të vitit pasardhës dhe perspektiv; 
3. Grumbullon kërkesat e Sektorëve/Shërbimeve përkatëse për nevojat e vitit pasardhës për proçeset e prokurimit; 
4. Në bashkëpunim me Sektorët e tjerë të Spitalit merr informacion dhe harton kërkesat për nevojat e Spitalit, të cilat do të prokurohen gjatë vitit në vazhdim; 
5. Bashkëpunon me Zv/Drejtorin Ekonomik dhe njësitë e tjera për hartimin e regjistrit të prokurimeve; 
6. Përgatit planin e shpërndarjes së materialeve, të cilin e miraton tek Zv/Drejtori Ekonomik dhe lëshon urdher dorëzimet; 
7. Organizon detyrat e njësisë së prokurimit, të cilat përcaktohen në rregullat e prokurimit publik;
8. Realizon mbarëvajtjen e punës për hartimin e urdhërave të prokurimit dhe për mirëmbajtjen e regjistrit zyrtar të zbatimit të procedurave; 
9. Për përcaktimin e çdo anëtari të Komisionit të Prokurimit bashkëpunon me Burimet Njerëzore për profilin e punës së personit që propozon të caktojë;
10. Harton kontratat e prokurimit publik sipas përcaktimit ligjor.
11. Siguron zhvillimin e procedurave të prokurimit në mënyrë transparente dhe jodiskriminuese;
12. Mbikqyr punën e Njësive të Hartimit të dokumentave në zbatimin e standardeve ligjore të përcaktuara për secilën procedurë prokurimi.
13. Mbikqyr zbatimin e afateve për publikimin dhe zbatimin e procedurave nga Njësitë e Hartimit të Dokumentave.
14. Raporton në mënyrë periodike sipas kërkesës së Eprorit direkt  mbi zhvillimin e procedurave dhe problematikën e tyre.
15. Këshillon specialistët përgjegjës për hartimin e specifikimeve teknike dhe termave të referencës, për hartimin e tyre sipas rregullave dhe procedurave për prokurimin publik;
16. Mbikqyr mbledhjet e Njësisë së Hartimit të Dokumentave dhe siguron informacionin e nevojshmëm nga Sektorët e tjerë për hartimin e plotë dhe të saktë të dokumetantave të tenderit.
17. Merr pjesë së bashku me specialistët gjatë zhvillimit të procedurave dhe siguron mbarëvajtjen e tyre për prokurimin e punëve publike, mallrave, shërbimeve dhe investimeve.
18. Propozon  anëtarët e Komisionit të Prokurimeve me vlera të vogla, si dhe të KVO-së, bazuar në profilin e tyre të punës;
19.  Mbikqyr procesin e dorëzimit dhe arkivimit të dokumentacionit të prokurimit.
20.  Kryen detyra të tjera sipas profilit të punës të ngarkuara nga Drejtoria e Spitalit. 


Kandidatët duhet të plotësojnë këto kushtet:

a) Të jetë shtetas Shqipëtar.
b) Të ketë zotësi të plotë për të vepruar;
c) Të përmbushë kërkesat ligjore për nivelin arsimor dhe të zotërojë aftësitë e nevojshme profesionale për vendin përkatës të punës;
d) Të jetë në kushte shëndetësore për  të kryer detyrat përkatëse;
e) Të mos jetë dënuar për vepra penale dhe të mos ketë proces në prokurori apo gjykatë;
f) Të mos jetë pushuar më parë nga administrata e SUOGj ”Koҫo Gliozheni”-nit apo Shërbimi Civil për thyerje të disiplinës a shkelje të tjera serioze;
g) [bookmark: _GoBack]Të ketë ҫertifikatë të Prokurimit Publik (nivel i mesëm)
h) Diplomë e Arsimit të Lartë, Master Shkencor;
i) Eksperiencë pune jo më pak se 5 vjet;
j) Ҫertifikata, Trajnime, Kualifikime të tjera (nëse ka);
k) Aftësi manaxhuese dhe analizuese.

Dokumentacioni i kërkuar:
Të interesuarit duhet të paraqesin dokumentat pranë S.U.O.Gj. "Koço Gliozheni", Tiranë brenda datës 22 Korrik deri më 3Gusht 2026, si më poshtë:
a. Kërkesë me shkrim për t’u punësuar; 
b. Jetëshkrimi i plotësuar (CV); 
c. Diplomë (për diplomat e marra jashtë Republikës së Shqipërisë të përcillet njehsimi nga Ministria e Arsimit) dhe Listë notash; 
d. Çertifikata Profesionale;
e. Çertifikatë për gjuhët e huaja apo kualifikime të ndryshme; 
f. Referencë pune nga vendi ose vendet e punës ku ka punuar; 
g. Librezën e Punës ose (fotokopje të noterizuar) që vërtetojnë eksperiencën në punë; 
h. Çertifikatë Kompjuteri; 
i. Çertifikatë familjare; 
j. Fotokopje e kartës së identitetit (ID); 
k. Dëshmi penaliteti ( të datojë brenda 3 muajve të fundit); 
l. Raport mjekësor për aftësi në punë (të datojë brenda 3 muajve të fundit). 
Të gjitha dokumentat duhet të jenë origjinale ose fotokopje të noterizuara. Dokumentat të dorëzohen në zarf të mbyllur, i cili protokollohet.
Mënyra e vlerësimit të kandidatëve :

Kandidatët do të vlerësohen në lidhje me dokumentacion e dorëzuar, lidhur me kriteret, përvojën dhe kualifikimet e lidhura me fushën e pozicionit të punës, si dhe gjatë intervistës me gojë, lidhur me njohuritë mbi fushën, aftësitë, eksperiencën e mëparshme, kompetencën, motivimin dhe pritshmëritë në lidhje me përshkrimin e pozicionit të punës. 
Totali i pikëve është 40 dhe do të kryhet sipas tabelës së Shtojcës 1 miratuar me vendim bordi Nr. 3, datë 16.12.2022 për “Për miratimin e ndryshimeve në strukturën organizative të SUOGj “Koço Gliozheni”
 (bashkëlidhur njoftimit).

Dalja e rezultateve të konkurimit dhe komunikimi i tyre
Në përfundim të vlerësimit të kandidatëve, S.U.O.Gj. "Koço Gliozheni" do të shpallë fituesin në faqen e vet zyrtare. Fituesi do të njoftohet edhe nëpërmjet kontakteve të shënuara në aplikimin e paraqitur nga ana e këtij të fundit.

